rejauldu/bengali-wikipedia huggingface dataset:
থাম্ব|আধুনিক হর্সম্যানিং থাম্ব|হর্সম্যানিং এর একটি আধুনিক উদাহরণ হর্সম্যানিং হলো ছবি তোলার জন্য এমনভাবে ভঙ্গিতে অবস্থান নেওয়া, যাতে মনে হয় যেন তার শিরশ্ছেদ করা হয়েছে এবং তার মাথা মাটিতে বা তলে অবস্থান করছে। ১৯২০-এর দশকে এই ধরনের ছবি তোলার একটি চল শুরু হয়। ওয়াশিংটন আরভিংয়ের ছোটোগল্প “দ্য লিজেন্ড অব স্লিপি হলো”-এর খলচরিত্র হেডলেস হর্সম্যান বা মুণ্ডুহীন ঘোড়সয়ার থেকে অনুপ্রাণিত হয়ে এর চল শুরু হয়।  ২০১১ সালে হর্সম্যানিং পুনরায় ট্রেন্ডে আসে। পাশাপাশি প্ল্যাঙ্কিং, ঔলিং প্রভৃতি হর্সম্যানিংয়ের ধারাগুলোও প্রচলিত হয়। তিনটিই ২০১১ সালের সেরা ১০টি ফেসবুক সংবেদনগুলির মধ্যে বিবেচিত হয়েছিল এবং বাজফিডের মতো সাইটগুলিতে ঘোড়সওয়ার ছবিগুলির একটি সিরিজ প্রবণতা শুরু করেছিল কারণ লোকেরা আসল হর্সম্যানিংয়ের অনুকরণ করতে অনুপ্রাণিত হয়েছিল।   বর্ণনা  হর্সম্যামিংয়ের উদ্দেশ্য হলো ছবির বিষয়বস্তুর শিরশ্ছেদ করা হয়েছে, তা বোঝানো। এর জন্য দুইজন ব্যক্তির প্রয়োজন হয়, একজনের মাথা লুকানো থাকে (যেমন পিছন দিকে কাত হয়ে থাকে) এবং অন্যজন তার শরীরকে লুকিয়ে রেখে শুধুমাত্র তার মাথাটিকে প্রকাশ করে। ফলে ছবিতে একটি মাথাবিহীন শরীরের পাশে একটি বিচ্ছিন্ন মাথা পড়ে থাকতে দেখা যায়। প্রকৃতপক্ষে, এটি একজন ব্যক্তির শরীর এবং অন্য একজন ব্যক্তির মাথা দিয়ে তৈরি।   আরও দেখুন    প্ল্যাঙ্কিং (ফ্যাড)  ভিক্টোরিয়ান মাথাবিহীন প্রতিকৃতি   তথ্যসূত্র   বিষয়শ্রেণী:দৃষ্টিভ্রম বিষয়শ্রেণী:ইন্টারনেট মিম বিষয়শ্রেণী:২০১০-এর দশকের ফ্যাড ও প্রবণতা বিষয়শ্রেণী:১৯২০-এর দশকের ফ্যাড ও প্রবণতা
রামকৃষ্ণ মহাবিদ্যালয় কেন্দ্রীয় বিশ্ববিদ্যালয় ত্রিপুরা বিশ্ববিদ্যালয়ের অধীনস্থ একটি সরকারী ডিগ্রি কলেজ, যা ত্রিপুরার কৈলাসহরে অবস্থিত। এটি ১৯৫০ সালে প্রতিষ্ঠিত হয়েছিল এবং ত্রিপুরার দ্বিতীয় প্রাচীনতম কলেজ। এই কলেজটি বিভিন্ন স্নাতক কোর্স এবং ২০২২ থেকে দুটি স্নাতকোত্তর কোর্সও প্রদান করে।  কলেজের প্রতিষ্ঠাতা, তাপস চৈতন্য মহারাজ, তিনি শ্রী রামকৃষ্ণ পরমহংস দেব এবং স্বামী বিবেকানন্দের আদর্শ সমাজে সঞ্চারিত করতে চেয়েছিলেন। কলেজের প্রথম অধ্যক্ষ ছিলেন ড. সচ্চিদানন্দ ধর। প্রাথমিকভাবে, কলেজটিতে শুধুমাত্র কলা বিভাগ ছিল, পরে বিজ্ঞান ও বাণিজ্য বিভাগ যুক্ত করা হয়। কলেজটি ত্রিশ বছরেরও বেশি সময় ধরে বেসরকারি মালিকানাধীন ছিল। এরপর ১৯৮২ সালে সরকার কলেজটিকে অধিগ্রহণ করে।   গণনা  এই কলেজটি মোট ৫টি বিল্ডিং নিয়ে তৈরী, রুমের সংখ্যা ৫৫টি যার মধ্যে ৩০টি শ্রেণীকক্ষ বা ক্লাসরুম। এই কলেজে ৫টি অফিস এবং স্টাফ রুম রয়েছে এছাড়া ২০টি অতিরিক্ত রুম রয়েছে। ২০২২ সালের ১৪ই অক্টোবর তারিখে কলেজের একটি পৃথক বিজ্ঞান বিভাগের উদ্বোধন করেন মুখ্যমন্ত্রী মানিক সাহা। অনুষ্ঠানে মাননীয় সমাজকল্যাণ ও সমাজ শিক্ষা মন্ত্রী সান্তনা চাকমা সহ শিক্ষক, শিক্ষার্থী ও গণ্যমান্য ব্যক্তিবর্গ উপস্থিত ছিলেন।   কোর্স এবং বিষয়  বিজ্ঞানের স্নাতক  অংক  পদার্থবিদ্যা  রসায়ন  উদ্ভিদবিদ্যা  প্রাণিবিদ্যা  ফিজিওলজি  কম্পিউটার সায়েন্স  কলা স্নাতক  বাংলা  পোল বিজ্ঞান  ইতিহাস  শিক্ষা  দর্শন  অর্থনীতি  সংস্কৃত  পালি  হিন্দি  সঙ্গীত  শারীরিক  শিক্ষা  বাণিজ্যের স্নাতক  বাণিজ্য   তথ্যসূত্র   বিষয়শ্রেণী:১৯৫০-এ ভারতে প্রতিষ্ঠিত বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঊনকোটি জেলা বিষয়শ্রেণী:ত্রিপুরার বিশ্ববিদ্যালয় ও কলেজ বিষয়শ্রেণী:ত্রিপুরা বিশ্ববিদ্যালয়ের অধিভুক্ত কলেজ বিষয়শ্রেণী:ত্রিপুরার কলেজ
থাম্ব|স্যার টি মাধব রাও দেওয়ান  (ফার্সীঃ ديوان) ফার্সী শব্দ। ফার্সী হতে আসা শব্দটি আরবীতেও বহুল ব্যবহার হয়। এটা একটি ইরানি বংশীয় নাম। ফার্সী ভাষায় শব্দটির মূল অর্থ গ্রন্থ বা কাগজের বাঁধন। কর্মকর্তা এবং কার্যালয় অর্থেও শব্দটির ব্যবহার আছে। এটি সামন্ত রাজার (জমিদার) উপাধি হিসেবে ধরা হলেও আদতে এটি ছিল পদ বিশেষ — জমিদারি।  রাজস্ব আদায়কারী জমিদার হতো। সুলতান জমিদারদের কয়েকটা পরগণার মালিকানা হলে তাঁদের তাঁর অঞ্চলের  ‘দেওয়ান’ পদে মনোনীত করতেন। জমিদারি এস্টেটের অধীনে থাকতো কয়েকটি পরগনা, আবার পরগনার  অধীনে থাকতো কিছু তালুক, আবার প্রত্যেকটি তালুকের অধীনে থাকতো মৌজা বা গ্রাম। অঞ্চলের/সুবাহ প্রধান হল দেওয়ান/সুবাহদার, যাঁর অধীনে থাকতো পরগনা, তালুক ও  অন্তর্গত গ্রাম।http://www.etymonline.com/index.php?term=divan অনলাইন ইটিমোলজি ডিকশনারী মোগল আমলে এই পদবিটি যুক্ত হয়। চাকলার অর্থসচিবদের এবং খাজনা আদায়কারীদের দেওয়ান বলা হতো। দেওয়ান বাংলাদেশ এবং ভারতে মুসলিম সহ সর্বধর্মের ক্ষেত্রে ব্যবহৃত হয়ে থাকে।   দেওয়ান পদবী যুক্ত বিখ্যাত ব্যক্তি   দেওয়ান হাসন রাজা চৌধুরী  দেওয়ান নাজিরউদ্দিন আহমদ চৌধুরী  দেওয়ান মুহাম্মদ কেশর  দেওয়ান আব্দুল কাইয়ুম চৌধুরী  দেওয়ান আব্দুল মঈন চৌধুরী  খান বাহাদুর দেওয়ান আব্দুর রহীম  হযরত অলিমান দেওয়ান শাহ্ (র.)  দেওয়ান মোহাম্মদ আজরফ  দেওয়ান ফরিদ গাজী  দেওয়ান মুজিবুর রহমান  দেওয়ান মনরদ্দিন মাতব্বর  দেওয়ান নয়ন হাজী  দেওয়ান শাহাবুদ্দিন   দেওয়ান হাজী নুর মুহাম্মদ   দেওয়ান হোসেন আলী মুন্সি  দেওয়ান চান সাহেব  দেওয়ান আব্দুল মান্নাফ (রউফ)  দেওয়ান আবির সেখ (প্রধান)  দেওয়ান আব্দুল আজিজ  দেওয়ান গিয়াস উদ্দিন আহমদ  দেওয়ান রিয়াজ উদ্দিন  দেওয়ান মফিজ উদ্দিন  দেওয়ান আব্দুল্লাহ্ আল মামুন  সিয়াম দেওয়ান  দেওয়ান মানিকচাঁদ  বাঙালি মুসলমানদের পদবীসমূহ  বাঙালি বৌদ্ধদের পদবীসমূহ  তথ্যসূত্র  __FORCETOC__  বিষয়শ্রেণী:পদবি বিষয়শ্রেণী:বাঙালি মুসলিম পদবি বিষয়শ্রেণী:বাঙালি পদবি বিষয়শ্রেণী:বাঙালি বৌদ্ধদের পদবি বিষয়শ্রেণী:সম্মানসূচক পদবি বিষয়শ্রেণী:ভূমিদস্যু বিষয়শ্রেণী:ভারতে পদবি বিষয়শ্রেণী:পাকিস্তানে পদবি বিষয়শ্রেণী:বাংলা শব্দ ও বাক্যাংশ বিষয়শ্রেণী:বাংলাদেশে পদবি
মৌলভীবাজার পৌরসভা বাংলাদেশের মৌলভীবাজার জেলার একটি নগরভিত্তিক স্থানীয় সরকার সংস্থা। ১৮৮৭ সালে এই পৌরসভাটি প্রতিষ্ঠিত হয়। এটি একটি "ক" শ্রেণির পৌরসভা। মৌলভীবাজার পৌর এলাকার আয়তন ১০.৩৬ বর্গ কিলোমিটার ও জনসংখ্যা ৫৬,২৩৫ জন।   ইতিহাস  ১৮১০ সালে তৎকালীন ব্রিটিশ আমলে গোবিন্দশ্রীর মৌলভী কুদরতউল্লাহ এর সৃষ্ট বাজারকে কেন্দ্র করে মৌলভীবাজার শহরের গোড়াপত্তন হয়। ১৮৮৭ সালে এ শহরে মৌলভীবাজার পৌরসভা প্রতিষ্ঠিত হয়।  ১৯৩২ সালে প্রথম চেয়ারম্যান নির্বাচন হয় ও এতে খান বাহাদুর দেওয়ান আলাউদ্দিন আহমদ চৌধুরী চেয়ারম্যান নির্বাচিত হন। বর্তমানে মৌলভীবাজার শহর মনু নদীর তীর ঘেষে ৯২ টি চা বাগান দ্বারা বেষ্টিত।  প্রশাসনিক অবকাঠামো  মৌলভীবাজার পৌরসভার আয়তন ১০.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। ভৌগোলিক উপাত্ত ও জনসংখ্যা  ২০১১ সালের আদমশুমারি অনুসারে, মৌলভীবাজার পৌরসভা এলাকার জনসংখ্যা ৫৬,২৩৫ জন।  আরও দেখুন   মৌলভীবাজার জেলা  সিলেট বিভাগ  বাংলাদেশের পৌরসভাসমূহের তালিকা  তথ্যসূত্র   বহিঃসংযোগ   বিষয়শ্রেণী:মৌলভীবাজার জেলার পৌরসভা
বার্নার্ড মার্টিনাস সোলজ (; জন্ম: ১০ মার্চ, ১৯৯০) কারাস অঞ্চলের কিটম্যানশুপে জন্মগ্রহণকারী নামিবিয়ার ক্রিকেটার। নামিবিয়া ক্রিকেট দলের অন্যতম সদস্য তিনি। ডানহাতে ব্যাটিংয়ের পাশাপাশি ধীরগতিতে বামহাতে অর্থোডক্স বোলিং করেন বার্নার্ড সোলজ। চার বছরের বড় ভাই নিকোলাস সোলজও ২০০৪ সাল থেকে জাতীয় দলে খেলছেন।   খেলোয়াড়ী জীবন  ২০০৮ সালের আইসিসি অনূর্ধ্ব-১৯ বিশ্বকাপে নামিবিয়ার অনূর্ধ্ব-১৯ দলের সদস্য মনোনীত হন। দক্ষিণ আফ্রিকার বিপক্ষে প্রস্তুতিমূলক খেলার মাধ্যমে ক্রিকেটে অভিষেক ঘটে তার। প্রতিযোগিতার পাঁচ খেলায় অংশ নিয়ে ৬ উইকেট পান। এছাড়াও দুই রান তোলেন যা অপরাজিত অবস্থায় ছিল।  অক্টোবর, ২০০৮ সালে নর্থ ওয়েস্টের বিপক্ষে প্রথম-শ্রেণীর ক্রিকেটে অভিষেক ঘটে। কিন্তু উদ্বোধনী ইনিংসে দ্বিতীয় বল খেলেই শূন্য রানে আউট হন। ২০১৪-১৫ মৌসুমে বোল্যান্ডের বিপক্ষে ৮/১১৬ ও ৫/৬৬ লাভ করেন।  ২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অন্তর্ভুক্ত করা হয়েছিল  প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। সোলজ উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডে তার নাম দেওয়া হয়েছিল। ২০ মে, ২০১৮ তারিখে ঘানার বিপক্ষে নামিবিয়ার হয়ে  টুয়েন্টি আন্তর্জাতিক (টি২০আই) অভিষেক করেছিলেন তিনি। আঞ্চলিক ফাইনালে তিন ম্যাচে ৮৬ রান নিয়ে নামিবিয়ার শীর্ষস্থানীয় রান সংগ্রহকারী ছিলেন।  ২০১৯ সালের জুনে, ২০১৯-২০ আন্তর্জাতিক মৌসুমের আগে ক্রিকেট নামিবিয়ার এলিট ম্যানস স্কোয়াডে ঘোষিত পঁচিশজন ক্রিকেটারের মধ্যে তিনি ছিলেন একজন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য নামিবিয়ার স্কোয়াডে তাকে অন্তর্ভুক্ত করা হয়েছিল।   তথ্যসূত্র    বহিঃসংযোগ  Bernard Scholtz at Cricket Archive  বিষয়শ্রেণী:নামিবীয় ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:নামিবিয়ার একদিনের আন্তর্জাতিক ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
থাম্ব|অসিতকে আপ্যায়ণরত শুদ্ধোধন ও মায়াদেবী অসিত খ্রিস্টপূর্ব ষষ্ঠ শতাব্দীর প্রাচীন ভারতের একজন পরিব্রাজক তপস্বী ছিলেন। কপিলাবস্তু নগরে সিদ্ধার্থ গৌতমের জন্মের পর তার পিতা শুদ্ধোধনের আমন্ত্রণে তিনি নবজাত শিশুকে দেখে ভবিষ্যদ্বাণী করেন যে, এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন।   তথ্যসূত্র   বিষয়শ্রেণী:বৌদ্ধধর্মের ইতিহাস বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় ব্যক্তি
ঘটনাবলী  ১০৯৯ - ক্রুসেডাররা বাইতুল মোকাদ্দাস দখল করে ১৫৮৮ - বৃটেন ও স্পেনের মধ্যে নৌযুদ্ধ হয়। ১৮১৫ - ওয়াটার লু যুদ্ধে পরাজিত নেপোলিয়ন বোনাপার্ট বন্দী হন। ১৮৫৭ - কানপুরে ভারতীয়দের হাতে বহু ব্রিটিশ নারী শিশু নিহত। ১৯১২ - ব্রিটেনে সামাজিক জীবনবীমা কার্যক্রম চালু হয়। ১৯৩৫ - কমিউনিস্ট আন্তর্জাতিকের ঐতিহাসিক সপ্তম কংগ্রেস শুরু। ১৯২৭ - অস্ট্রিয়ার ভিয়েনায় পুলিশের গুলিতে ৮৯ জন প্রতিবাদকারী নিহত হন। এটি ইতিহাসের একটি নির্মম হত্যাকাণ্ড হিসেবে চিহ্নিত। ১৯৩৯ - নিউইয়র্কের ক্লারা এ্যাডামস নামে নারী বৈমানিক সর্বপ্রথম বিমানে বিশ্বপরিক্রমা সম্পন্ন করেন। ১৯৪৪ - দ্বিতীয় মহাযুদ্ধের সময় মার্কিন বোমারু বিমানগুলো জাপানে ব্যাপক বোমা বর্ষণ করে। ১৯৪৮ - জাতিসংঘে নিরাপত্তা পরিষদের ফিলিস্তিন যুদ্ধে বিরতির নির্দেশ। ১৯৭৩ - বাংলাদেশ এর সংবিধান প্রথম সংশোধনী পাস হয়। এ সংশোধনীর মাধ্যমে ৪৭ অনুচ্ছেদে দুটি নতুন উপধারা সংযোজন করা হয়। এ সংশোধনীর মূল কারণ ছিল গণহত্যাজনিত অপরাধ, মানবতা বিরোধী অপরাধ, যুদ্ধাপরাধ ও অন্যান্য অপরাধের জন্য আইন পাস ও তা কার্যকর করা হয়। ১৯৭৫ - মহাশূন্যের কক্ষপথে আমেরিকার এপোলো ও রাশিয়ার সূ্যয়ে নভোযানের সংঘর্ষে বিস্কোরণ। ১৯৭৭ - বাংলাদেশ শিশু একাডেমির ভিত্তিপ্রস্তর স্থাপিত হয়। ১৯৮৭ - তাইওয়ানে ৩৮ বছরের সামরিক শাসনের অবসান। বহুদলীয় গণতন্ত্রের পথ সুগম। ১৯৯৮ - বাংলাদেশ সরকার কর্তৃক 'পার্বত্য চট্টগ্রাম বিষয়ক মন্ত্রণালয়' নামে নতুন মন্ত্রণালয় গঠন।  ২০১০ - ভারতীয় টাকার প্রতীক (₹)  ভারত সরকার সর্বসমক্ষে প্রকাশ করে।   জন্ম ১৬০৬ - রেমব্রন্ট, হল্যান্ডীয় শিল্পী। ১৮২০ - অক্ষয়কুমার দত্ত, বাংলা সাহিত্যের প্রবন্ধকার। (মৃ. ১৮৮৬) ১৮৬১ - শরৎকুমারী চৌধুরাণী, বাঙালি লেখিকা।(মৃ.১৯২০) ১৮৯৩ - নুরুল আমিন, পাকিস্তানের প্রধানমন্ত্রী। ১৯০৩ - কুমার স্বামী কামরাজ নাদার, ভারত-রত্নে সম্মানিত রাষ্ট্রনেতা, তামিলনাড়ুর প্রাক্তন মুখ্যমন্ত্রী। (মৃ. ১৯৭৫) ১৯১৭ - নূর মুহাম্মদ তারাকি, আফগান রাজনীতিবিদ ও আফগান কমিউনিস্ট নেতা। (মৃ.১৯৭৯) ১৯২৫ - বাদল সরকার, বাঙালি নাট্যব্যক্তিত্ব। (মৃ. ২০১১) ১৯৪১ - রশীদ হায়দার, বাংলাদেশী লেখক, ঔপন্যাসিক এবং মুক্তিযুদ্ধ গবেষক। (মৃ. ২০২০) ১৯৫৪ - মারিও কেম্পেস, আর্জেন্টিনীয় ফুটবল খেলোয়াড়। ১৯৫৯ - ভিনসেন্ট লিন্ডন, ফরাসি অভিনেতা এবং চলচ্চিত্র নির্মাতা। ১৯৬১ - ফরেস্ট হুইটেকার, মার্কিন অভিনেতা, প্রযোজক ও পরিচালক। ১৯৭৬ - ডিয়ান ক্রুগা, জার্মান-মার্কিন অভিনেত্রী ও ফ্যাশন মডেল। ১৯৭৭ - কিতানা বাকের, মার্কিন মডেল ও অভিনেত্রী।   মৃত্যু  ১৮১৭ - গেরাসিম স্তেপানোভিচ লেবেদেফ, রুশ অভিযাত্রী, ভাষাবিদ, অনুবাদক, সংগীতজ্ঞ, লেখক ও ভারতবিদ্যা বিষয়ের পণ্ডিত। (জ.১৭৪৯) ১৮৭৮ - দক্ষিণারঞ্জন মুখোপাধ্যায়, সাময়িকীর সম্পাদক এবং সমাজ সংস্কারক। (জ.১৮১৪) ১৯০৪ - আন্তন পাভলোভিচ চেখভ, রুশ চিকিৎসক, ছোটগল্পকার এবং নাট্যকার। (জ.২৯/০১/১৮৬০) ১৯১৯ - হের্মান এমিল ফিশার, নোবেলজয়ী জার্মান জৈব রসায়নবিদ। ১৯৬০ - লরেন্স টিবেট, মার্কিন অপেরা সঙ্গীতশিল্পী, চলচ্চিত্র ও বেতার অভিনেতা। (জ. ১৮৯৬) ১৯৭৭ - রুশ লেখক কনস্তানতিন ফেদিনে। ২০১০ - বুলবুল আহমেদ, বাংলাদেশি চলচ্চিত্র ও টিভি অভিনেতা। ২০১২ - সেলেস্ট হোম, মার্কিন অভিনেত্রী ও গায়িকা। (জ. ১৯১৭) ২০১৭ - মার্টিন ল্যান্ডাউ, মার্কিন অভিনেতা, অভিনয়ের কোচ, প্রযোজক ও সম্পাদকীয় কার্টুনিস্ট। (জ. ১৯২৮)  ছুটি ও অন্যান্য  নোয়াখালী বিজ্ঞান ও প্রযুক্তি বিশ্ববিদ্যালয় প্রতিষ্ঠাবার্ষিকী ও বিশ্ববিদ্যালয় দিবস (বাংলাদেশ)  বিশ্ব যুব দক্ষতা দিবস   বহিঃসংযোগ  বিষয়শ্রেণী:গ্রেগরীয় পঞ্জিকার দিন বিষয়শ্রেণী:জুলাই
বাজার () হলো ২০১৮ সালের হিন্দি ভাষায়   ব্যবসায়িক অপরাধমূলক চলচ্চিত্র। এই চলচ্চিত্রটি গৌরব কে. চাওলা পরিচালনা করেছেন এবং নিখিল আডবাণী ও আসেম আরোরা চিত্রনাট্যকারের দায়িত্ব পালন করেছেন। এই চলচ্চিত্রে সাইফ আলী খান, অভিষিক্ত রোহান বিনোদ মেহরা, চিত্রাঙ্গদা সিং এবং রাধিকা আপ্টে অভিনয় করেছেন। এই চলচ্চিত্রটি মূলত স্টক মার্কেটের উপর ভিত্তি করে অর্থ, ক্ষমতা ও ব্যবসায়ের পটভূমিতে নির্মিত। চলচ্চিত্রটি ২০১৮ সালের ২৬শে অক্টোবর মুক্তি পেয়েছে। ১৯৮৭ সালের মার্কিন চলচ্চিত্র ওয়াল স্ট্রিট এই চলচ্চিত্রটি নির্মাণে ব্যাপকভাবে অনুপ্রাণিত করেছে। এই চলচ্চিত্রটি সমালোচকদের কাছ থেকে যেমন প্রশংসা কুড়িয়েছে তেমন বাণিজ্যিকভাবে সফলতা অর্জন করেছে।  অভিনয়ে সাইফ আলী খান – শকুন কোঠারী রহান বিনোদ মেহরা – রিজওয়ান আহমেদ রাধিকা আপ্টে – প্রিয়া রায় চিত্রাঙ্গদা সিং – মন্দিরা কোঠারী রাদ্ধেয় মহেন্দ্রু – আলিশা কোঠারী আনিকা মালহোত্রা – নয়নতারা কোঠারী সোনিয়া বালানি – আমনা আহমেদ পবন চোপড়া – জুলফিকার আহমেদ ডেনজিল স্মিথ – কিশোর ওয়াধওয়া করণ সিং ছারড়া – স্টক এক্সচেঞ্জ সংবাদদাতা মনিশ চৌধুরী – রানা দাশগুপ্তা রবীন্দ্র সিং বকশি – বলবিন্দর দীপক ঘিওয়ালা – গগনভাই উৎকর্ষ মজুমদার – ছেধা অভিষেক গুপ্তা – আনওয়ার অজিত সাতভাই – বিপিনভাই দানিশ হুসাইন – দুবে ক্রুনাল পণ্ডিত – মনি শঙ্কর বিক্রম কাপাডিয়া – সন্দ্বীপ তালওয়ার বিজয় তিলানি – আশিস সাই গুন্দেওয়ার – সুহ – শর্মা গৌরব শর্মা – সাগর মালহোত্রা সাহিল সাঙ্ঘা – বিনীত মেহরা এলি আভরাম ("বিলিওনেয়ার" গানে বিশেষ উপস্থিতি)  তথ্যসূত্র  বিষয়শ্রেণী:ভারতীয় চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ব্যবসা চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় থ্রিলার চলচ্চিত্র
হিসেইন ব্রাহিম ত্বহা (  ) একজন চাদিয়ার রাজনীতিবিদ এবং কূটনীতিক যিনি ইসলামিক সহযোগিতা সংস্থার ১২ তম এবং বর্তমান মহাসচিব । তিনি ২০১৭ সালে পররাষ্ট্র মন্ত্রী হিসেবে চাদের সরকারে সংক্ষিপ্তভাবে দায়িত্ব পালন করেন। পদাধিকার বলে তিনি ইসলামিক ইউনিভার্সিটি অব টেকনোলজির চ্যান্সেলর।    কর্মজীবন  আফ্রিকান ইউনিয়ন কমিশনের চেয়ারপার্সন হিসেবে নির্বাচিত মুসা ফাকির স্থলাভিষিক্ত, ৫ ফেব্রুয়ারি ২০১৭  ত্বহাকে পররাষ্ট্র মন্ত্রী হিসেবে আলবার্ট পাহিমি প্যাডাক  সরকারের সময় নিযুক্ত করা হয়েছিল। Ken Karuri, "Chad reshuffles cabinet as Moussa Faki takes over as AU chair", Africanews, 6 February 2017.   ১৯৭৯ থেকে ১৯৮৯ সাল পর্যন্ত তিনি এন'জামেনায় পররাষ্ট্র মন্ত্রণালয়ের উপদেষ্টা ছিলেন।  ১৯৯০ থেকে মে ১৯৯১ পর্যন্ত তিনি এন'জামেনায় পররাষ্ট্র মন্ত্রীর কার্যালয়ের পরিচালক ছিলেন।  জুন ১৯৯১ থেকে ২০০১ পর্যন্ত তিনি রিয়াদে দূতাবাসে প্রথম কাউন্সেলর ছিলেন।  ২০০১ থেকে ২০০৬ পর্যন্ত তিনি তাইওয়ানে রাষ্ট্রদূত ছিলেন।  ২০০৬ এর শুরুতে তিনি ভ্যাটিকান সিটিতে সহ-অ্যাক্রিডিটেশন সহ ফ্রান্সে রাষ্ট্রদূত ছিলেন S.E. il Sig. Hissein Brahim Taha Ambasciatore del Ciad presso la Santa Sede,   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:চাদের পররাষ্ট্রমন্ত্রী বিষয়শ্রেণী:ফ্রান্সে চাদের রাষ্ট্রদূত বিষয়শ্রেণী:চাদীয় মুসলিম বিষয়শ্রেণী:২১শ শতাব্দীর চাদীয় রাজনীতিবিদ বিষয়শ্রেণী:২০শ শতাব্দীর কূটনীতিবিদ বিষয়শ্রেণী:২১শ শতাব্দীর কূটনীতিবিদ
কুণাল ঘোষ একজন ভারতীয় রাজনৈতিক নেতা, সাংবাদিক ও রাজ্যসভার প্রাক্তন সাংসদ। তিনি বর্তমানে সর্বভারতীয় তৃণমূল কংগ্রেস দলের মুখপাত্র। তিনি একবার বলেছিলেন যান মুখ্যমন্ত্রীকে গিয়ে অ্যারেস্ট করুন।   বিতর্ক  কুণাল ঘোষ সারদা কেলেঙ্কারির অন্যতম অভিযুক্ত। তিনি সিবিআইয়ের হাতে গ্রেফতার হয়েছিলেন এবং দীর্ঘদিন জেলে হেফাজতে ছিলেন।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ভারতীয় বন্দী ও আটক বিষয়শ্রেণী:পশ্চিমবঙ্গে অপরাধ বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:পশ্চিমবঙ্গের সাংবাদিক বিষয়শ্রেণী:কলকাতার রাজনীতিবিদ
শারজাহ আমিরাত ( ) সংযুক্ত আরব আমিরাতের একটি আমিরাত। এটি সংযুক্ত আরব আমিরাতের ৭টি প্রদেশের একটি আমিরাত। এর আয়তন প্রায়  এবং জনসংখ্যা প্রায় ১,৪০০,০০০(২০১৫)। শারজাহ আমিরাতের রাজধানী শহর হলো শারজাহ, এবং এই রাজধানীর নামে এটার নামকরণ হয়।  এই আমিরাতে পরম রাজতন্ত্র পদ্ধতির শাসন ব্যবস্থায় প্রচলিত। ১৯৭২ সাল হতে আমিরাতটি সুলতান বিন মোহাম্মেদ আল-কাসিমির শাসনাধীনে রয়েছে।   ইতিহাস  আমিরাতের আওতাভুক্ত এলাকায় মানব বসতি ১২০,০০০ বছরেরও বেশি সময় ধরে বিদ্যমান, যেখানে প্রাথমিক কুঠার এবং পাথরের সরঞ্জামের পাশাপাশি তামা ও লৌহ যুগের যন্ত্রপাতির উল্লেখযোগ্য আবিস্কার রয়েছে, আল ধাইদ, আল থুকেইবা, মাইলেহা, টেল আবরাক, মুওয়াইলাহ, আল মাদামে এবং জেবেল ফায়া এর মধ্যে। ম্লেহা এলাকায় প্রত্নতাত্ত্বিক আবিষ্কারগুলি আফ্রিকা থেকে বিস্তৃত বিশ্বে মানবতার বিস্তারের সাথে সামঞ্জস্যপূর্ণ মানব বাসস্থান নির্দেশ করে, তথ্য খোঁজা ও দেখানো হয়েছিল ম্লেহা আর্চেওলজিকাল সেন্টার - এ।  ঐতিহাসিকভাবে আমিরাত ছিল এই অঞ্চলের অন্যতম ধনী শহর।  ১৭২৭ সালের দিকে, আল কাসিমি গোষ্ঠী শারজাহ নিয়ন্ত্রণ করে এবং রাষ্ট্রকে স্বাধীন ঘোষণা করে।  তথ্যসূত্র  বহিঃসংযোগ    Sharjah Municipality official website   Sharjah Municipality official website Sharjah Aquarium New Sharjah emblem  বিষয়শ্রেণী:শারজাহ বিষয়শ্রেণী:পারস্য উপসাগর বিষয়শ্রেণী:সংযুক্ত আরব আমিরাতের জনবহুল উপকূলীয় স্থান বিষয়শ্রেণী:ইসলামি রাজতন্ত্র
বেল্জ মহা উপাসনালয় (, বেল্জ বেইশ হা'মিদরাশ হা'গাডোল) হলো ইসরায়েলের বৃহত্তম ইহুদি প্রার্থনালয়। এটি একইসাথে বিশ্বের বৃহত্তম ইহুদি উপাসনালয়। এই উপাসনালয়টি বেল্জ হাসিদীয় সম্প্রদায় বিশ্বের সমস্ত সমর্থক ও শুভাকাঙ্খীদের অনুদানের অর্থ দিয়ে নির্মাণ করেছে।  অবস্থান বেল্জ মহা উপাসনালয় জেরুসালেমের কিরইয়াত বেল্জ শহরতলির ৭ পঞ্চম বিনাত ইশাচার স্ট্রিটে অবস্থিত।  পরিকল্পনা ১৯৮০ সালের দিকে পঞ্চম বেল্জার রাব্বাই ইশাচার দোভ রোকেয়াখ জেরুসালেমের কিরইয়াত বেল্জ শহরতলিতে একটি ইহুদি উপাসনালয় নির্মাণের পরিকল্পনা করেন। চারটি স্ট্রিট থেকে প্রবেশের জন্য চারটি প্রবেশপথ যুক্ত বিশিষ্ট ভবনটির জন্য নকশা করা হয়েছিলো যা ছিলো ১৮৪৩ সালের বেল্জ শহরে প্রথম বেল্জ রাব্বাই শালোম রোকেয়াখ দ্বারা নির্মিত উপাসনালয়টির নকশার অনুরূপ। ভবনটির নকশায় মূল উপাসনা কক্ষ, ছোট অধ্যয়ন কক্ষ, বিবাহ কক্ষ, বার মিটজাহ কক্ষ, পাঠাগার এবং অন্যান্য কক্ষ বিদ্যমান ছিলো।  নির্মাণ ১৯৮০ ও ১৯৯০ এর দশকে নেসেট ঘরটি নির্মাণের জন্য বেল্জার হাসিদিম সম্প্রদায় কর্তৃক অনুদান প্রকল্পের সূচনা করা হয়েছিলো।  250px|right|thumb|১৮৪৩ সালে বেল্জ শহরে নির্মিত মূল উপাসনালয়টি পূর্ববর্তী বেইথ নেসেটটির মত এই উপাসনালয়টি নির্মাণে ১৫ বছর লেগেছিলো। নির্মাণ কাজ শেষে এটি ২০০০ সালে উন্মুক্ত করে দেওয়া হয়।  এর মূল উপাসনা কক্ষে ২,৫৮৪ জন ইহুদি ধর্মালম্বী বসতে পারে। এর ১২ মিটার উঁচু ও ১৮ টন ওজন বিশিষ্ট অলঙ্কৃত কাঠের তৈরি তোরাহ সিন্দুকটির নাম গিনেস বিশ্ব রেকর্ডের তালিকায় রয়েছে যা ৭০টি তোরাহ পাণ্ডুলিপি বহনে সক্ষম। এই উপাসনালয়ে আছে  উচ্চতা ও  প্রস্থতা বিশিষ্ট নয়টি ঝাড়বাতি যাতে দুই লক্ষ চেক স্ফটিকের টুকরো বিদ্যমান।  উপাসনালয়ে থাকা তোরাহ সিন্দুকটির পাশে কাঁচের বাক্সে রাখা কাঠের চেয়ার ও ডেস্ক রাব্বাই আহারোন রোকেয়াখ ১৯৪৪ সালে ফিলিস্তিন ভ্রমণকালে ব্যবহার করেছিলেন।  ভবন বিন্যাস 290px|right|thumb|উপাসনালয়টির মূল বৃহৎ কক্ষটিতে ২,৫৮৪ জন উপাসক বসতে পারে thumb|250px|বেইশ মিদ্রাশে অধ্যয়নরত মানুষ মূল উপাসনা কক্ষটি শুধুমাত্র সাব্বাথ ও ইহুদি পবিত্র দিবসগুলোতে ব্যবহার করা হয় অন্যদিকে সাপ্তাহিক উপাসনার অনুষ্ঠানগুলো উপাসনালয়ের ক্ষুদ্রতর কক্ষগুলোতে পরিচালনা করা হয়ে থাকে। মূল উপাসনা কক্ষে একাধিক তলা বিদ্যমান। তলাগুলো সরাসরি মূল কক্ষের অধীনে অনেকগুলো ছোট ছোট উপাসনা কক্ষে বিভক্ত যেগুলোকে শটিব্লাখ বলা হয় যেখানে প্রতি দশ মিনিটে শাখারিত, মিনখা ও মারিভ আয়োজন হয়ে থাকে। পার্শ্ববর্তী অংশে আরেকটি বৃহৎ কক্ষ হাসিদীয় সম্প্রদায়ের তিশেন উৎসবের জন্য ব্যবহৃত হয়ে থাকে। শটিব্লাখ এর নিচে অনেকগুলো তলায় ইসরায়েলের বাইরে থেকে আসা বেল্জার হাসিদিমের রাব্বাইদের ঘুমানোর জন্য কক্ষ রয়েছে যারা বিভিন্ন ইহুদি পবিত্র দিবসে ইসরায়েলে যান। উপাসনালয়টিতে অন্যান্য কাজের জন্য বড় কক্ষ বিদ্যমান যেমন সাব্বাথের বিকেলে শেউদাহ শ্লিশিট, বিবাহ অনুষ্ঠান এবং বার মিটজাহ উৎসব ইত্যাদি।  উপাসনালয়ে নিকটে বেল্জার রাব্বাই ও তার পরিবারের জন্য দুই তলা বিশিষ্ট একট বাড়ি রয়েছে। সেই বাড়িতে রাব্বাইয়ের দপ্তর ও অতিথি কক্ষের সাথে পরিবারের জন্য কক্ষ বিদ্যমান। বাড়ির উপর তলার বারান্দামুখী উপাসনালয়ের প্রাঙ্গনে হাসিদিমগণ রাব্বাইয়ের আমন্ত্রণে উৎসব সহ বিভিন্ন উদ্দেশ্যে তাঁবুর নিচে জড় হন।Eichler, Rabbi Yisrael. The Belz Bar Mitzvah: Forging another link in the chain. Hamodia, March 6, 2008, pp. A17-A18.  তথ্যসূত্র  বহিঃসংযোগ  বেল্জ ওয়ার্ল্ড: শুল দর্শন   বিষয়শ্রেণী:ইহুদি ধর্মের উপাসনালয় বিষয়শ্রেণী:২০০০-এ প্রতিষ্ঠিত
thumb|300px|সদোম ও গোমোরাহ ধ্বংস, জন মার্টিন, ১৮৫২ সদোম ও গোমোরাহ (;  «ga-mōr´a» আইপিএ আইপিএ ফরম্যাট থেকে দেওয়া।) হল পশ্চিম এশিয়ার দুটি প্রাচীন শহর;  বুক অব জেনেসিস,  হিব্রু বাইবেল, নূতন নিয়ম এবং ডিউটেরোবিধিসম্মত উইজডমের বই, পাশাপাশি কুরআন এবং হাদিসেও এদের উল্লেখ পাওয়া যায়।  তোরাহ অনুসারে, সদোম ও গোমোরাহ  আদ্মাহ, জেবোইম এবং জোয়ারা শহরগুলোর স্বজাতীয় শহর ছিল। এই পাঁচটি শহর "সমভূমির শহরসমূহ" নামে পরিচিত, যা কেনান ভূমির দক্ষিণাঞ্চলে জর্দান নদীর সমভূমিতে অবস্থিত। বর্তমান মৃত সাগরের উত্তরের ভূমিটিই হচ্ছে সেই সমভূমি, যেখানে জমিতে ভালো জলসেচের ব্যবস্থা থাকায় এবং তা সবুজ ও গৃহপালিত পশুচারণ জন্য উপযুক্ত থাকায় একে ইডেনের উদ্যান হিসেবে ধরা হতো।  ঈশ্বরের ঐশিক বিচারের ফলে সদোম ও গোমোরাহ এবং তার দুই প্রতিবেশী শহর সম্পূর্ণরূপে আগুন ও গন্ধক দ্বারা ধ্বংসপ্রাপ্ত হয়। শুধুমাত্র তার প্রতিবেশী শহর জোয়ার (বেলা) এই ধ্বংসকাণ্ড থেকে বেঁচে গিয়েছিল। আব্রাহামীয় ধর্মে, সদোম ও ঘমোরাকে অনুশোচনাহীন পাপের সমার্থক বলে বিবেচনা করা হয়; তাদের পতন সেখানে প্রবাদতুল্য ঐশ্বরিক শাস্তির নিদর্শন হিসেবে বিবেচিত হয়।কুরআন(সূরাঃ১৫) সূরা আল হিজর:৭২-৭৩। সদোম ও গোমোরাহ  নামদু'টি বর্তমানে বিভিন্ন ভাষায় ব্যভিচার, সমকামিতা প্রভৃতি বিচ্যুতির একটি রূপক অর্থে  ব্যবহৃত হয়ে থাকে। এদের কাহিনীটি ইংরেজি "সডামি" (পুরুষদের মধ্যে পরস্পর যৌন সংসর্গ বা পায়ুকাম) শব্দসহ বিভিন্ন ভাষায়  সম অর্থের শব্দসমূহের জন্ম দিয়েছে। সডামি আইনসমূহ একটি যৌন "প্রকৃতির বিরুদ্ধে অপরাধ" -কে বর্ণনা করতে ব্যবহৃত হয়, যার মধ্যে রয়েছে পায়ুসঙ্গম বা ওরাল সেক্স, সমকামিতা বা বিপরীতকামিতা উভয়, বা একজন ব্যক্তি এবং একটি অ-মানব পশু (জুওফিলিয়া) মধ্যে যৌন কার্যকলাপ।   ব্যুত্পত্তি  উভয় নামের ব্যুৎপত্তি অনিশ্চিত। নামের সঠিক মূল অর্থ অনিশ্চিত। সদোম শব্দটি একটি প্রাথমিক সেমিটিক ভাষা অবশেষে আরবি সাদমার সাথে সম্পর্কিত হতে পারে, যার অর্থ "দৃঢ়", "শক্তি বাড়ানো", "শক্তিশালী" এবং গোমোরাহর ঘ, ম, আর মূলের উপর ভিত্তিতে হতে পারে, যার অর্থ "গভীর হওয়া", "প্রাচুর্যপূর্ণ (জল)"।   আধুনিক সদোম  বর্তমানে ডেড সী ওয়ার্কস সাইটটি মৃত সাগরের খনিজ আহরণের জন্য ব্যবহার করা হয়। এর ঐতিহ্যবাহী আরব নাম খিরবেট আস-সুদুম (Khirbet as-sudūm, خربت السدوم) অনুযায়ী একে "এসদোম" (Sdom) বলা হয়। নিকটস্থ  সদোম পর্বত ( এবং ) প্রধানত লবণ দ্বারা গঠিত। সদোমের সমভূমির (מישור סדום) দক্ষিণে কয়েকটি ঝর্ণা এবং দুটি ছোট কৃষিপ্রধান গ্রাম রয়েছে।   তথ্যসূত্র   বহিঃসংযোগ    বিষয়শ্রেণী:আব্রাহামিক পুরাণ বিষয়শ্রেণী:সূচনার বই বিষয়শ্রেণী:ধ্বংসপ্রাপ্ত শহর বিষয়শ্রেণী:হিব্রু বাইবেলের ঘটনা বিষয়শ্রেণী:বাইবেলের বাক্যাংশ বিষয়শ্রেণী:এলজিবিটি প্রসঙ্গ এবং ইহুদি ধর্ম বিষয়শ্রেণী:এলজিবিটি প্রসঙ্গ এবং খ্রিস্টান বিষয়শ্রেণী:এলজিবিটি প্রসঙ্গ এবং ইসলাম বিষয়শ্রেণী:তওরাতের শহর বিষয়শ্রেণী:বাইবেল সংক্রান্ত বিতর্ক বিষয়শ্রেণী:দেব-দূত আবির্ভাব বিষয়শ্রেণী:বাইবেল সম্পর্কিত বিতর্ক বিষয়শ্রেণী:আদি পুস্তক বিষয়শ্রেণী:গণধর্ষণ বিষয়শ্রেণী:এশিয়ায় গণধর্ষণ বিষয়শ্রেণী:এলজিবিটিকিউ ও ধর্ম বিষয়শ্রেণী:এলজিবিটিকিউ ও ইসলাম বিষয়শ্রেণী:তোরাহ শহর
100px .বিভি (.bv) হল জনবসতিশূন্য নরওয়েজীয় নির্ভরশীল এলাকা বোভেত দ্বীপের ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম রেজিস্ট্রি ও পৃষ্ঠপোষক হল নোরিড, কিন্তু  নিবন্ধনের জন্য উন্মুক্ত নয়। ১৯৯৭ সালের ২১শে আগস্ট .বিভি ডোমেইন নাম উন্মুক্ত করা হয় এবং তখন থেকেই এটি .এনও নোরিড নিবন্ধনের অধীনে। নরওয়ের নীতিমালা অনুসারে যেসব প্রতিষ্ঠান বোভেত দ্বীপের সাথে সম্পর্কিত তাদের জন্য  ডোমেইন নামই যথেষ্ট সেজন্যই  ডোমেইন নামটি উন্মুক্ত নয়। নরওয়ের রাষ্ট্রীয় নীতিমালার অধীনে থাকলেও এই ডোমেইন নামটি বাণিজ্যিকভাবেও অবমুক্ত করা হচ্ছে না। পরবর্তীতে এটি উন্মুক্ত করে দেওয়া হলে এটি নরওয়েজীয় ডাক ও টেলিযোগাযোগ কর্তৃপক্ষের অধীন -এর সঙ্গে একই নীতিমালায় পরিচালিত হবে। ১৯২৭ সালে এটি নরওয়ে দাবি করেছিল। ডোমেইন নামটি ১৯৯৭ সালের ২১শে আগস্ট .এসজে ডোমেইনের সাথে একই সাথে অবমুক্ত করা হয়।  স্বালবার্ড ও জান মেয়েন-এর ডোমেইন নাম। (বাকি অংশ পড়ুন...)
লাইক একটি  ইংরেজি শব্দ। যা সাধারণ অনেকে বিষয়েই ব্যবহার হয়ে থাকে। বাংলায় এর অর্থ পছন্দ, প্রিয় ইত্যাদি।  লাইক বা লাইকস এছাড়াও রয়েছে-   কম্পিউটার এবং ইন্টারনেট    লাইক বাটন, ফেসবুক, ইউটিউব, বা ব্লগ হিসাবে সামাজিক নেটওয়ার্কিং ওয়েবসাইটের একটি বৈশিষ্ট্য   Like.com, একটি মূল্য তুলনার জন্যে সেবাধর্মী ওয়েবসাইট   লাইক (এসকিউএল), এসকিউএল প্রোগ্রামিংয়ের একটি কিওয়ার্ড।   পণ্য    লাইক কোলা, একটি নরম পানীয়   মিতসুকা লাইক, একটি অটোমোবাইল   লাইক, তাইওয়ানের প্রস্তুতকারক কিমকো মোটর মোটর স্কুটার মডেল   অন্যান্য    লাইক, সেব্রেনিক, বসনিয়া ও হার্জেগোভিনা গ্রামের স্রেব্রেনিক   লাইক , হিপ হপ ট্রিও প্যাক  একটি সদস্য   দ্য লাইক, একটি রক ব্যান্ড   লাইক  (উপন্যাস), আলী স্মিথ দ্বারা   "লাইক", অ্যালবাম স্বাগতম থেকে Taproot দ্বারা একটি গান   লাইকস (গান) রুজ থেকে ইউনা ও কাইলের একটি গান "লাইকস"   লাইকে (   ), থাই লোক থিয়েটার একটি ফর্ম   লাইক (টিভি সিরিজ), একটি মেক্সিকান টেলিনোভা   আরো দেখুন    লাইকিং (দ্ব্যর্থতা নিরসন )  বিষয়শ্রেণী:দ্ব্যর্থতা নিরসন পাতা